
                                                    AVIZ 

asupra proiectului de Lege privind aprobarea Ordonanţei  Guvernului nr.24/2005 pentru modificarea alin.(2) al art.7 din Ordonanţa  Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice
În conformitate cu prevederile art. 89 din Regulamentul Camerei Deputaţilor,republicat,  Comisia juridică, de disciplină şi imunităţi a fost sesizată, spre dezbatere şi avizare,cu proiectul de Lege privind aprobarea Ordonanţei  Guvernului nr.24/2005 pentru modificarea alin.(2) al art.7 din Ordonanţa  Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice, trimis cu adresa nr. PL.X.407 din 28 septembrie 2005, înregistrată  sub nr. 31/764 din 29.09.2005.
Senatul  a adoptat proiectul de lege, în şedinţa sa din 22 septembrie 2005.


Camera Deputaţilor este Cameră decizională.
Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege, menţionată mai sus, în şedinţa din 6 octombrie 2005.
Membrii comisiei au examinat ordonanţa supusă aprobării, expunerea de motive la proiectul de lege şi avizul favorabil al  Consiliului Legislativ nr.755 din 22.06.2005.
În urma dezbaterilor, comisia a hotărât, în unanimitate, avizarea favorabilă a  proiectului de lege în forma  adoptată de Senat.

În raport de obiectul şi conţinutul său, proiectul de lege face parte din categoria legilor ordinare.

